Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 5.3.1. A természetvédelmérõl szóló 1996. évi LIII. törvénybõl és a természetvédelmi jogrend korszerûsítésébõl fakadó jogalkotási kötelezettségek
Paragraph Index: 644

5.3.1. A természetvédelmérõl szóló 1996. évi LIII. törvénybõl és a természetvédelmi jogrend korszerûsítésébõl fakadó jogalkotási kötelezettségek Egy ágazat sikerességének vagy sikertelenségének egyik fokmérõje, hogy a jogalkotásban milyen eredményességgel képviseli az adott szakterület érdekeit, illetve a megalkotott szabályozások mennyire valósíthatók meg a gyakorlati életben. Az elsõ Nemzeti Természetvédelmi Alapterv rendhagyó volt, mivel a természet védelmérõl szóló 1996. évi LIII. törvény (Tvt.) születésével egyidejûleg fogalmazódott meg [bár az Országgyûlés a Nemzeti Környezetvédelmi Program (NKP) keretében csak egy évvel késõbb fogadta el]. A mûfaji sajátosságok kialakulatlansága miatt az alaptervben nem fogalmazódtak meg egyértelmûen a 1997 és 2002 közötti idõszakra szóló természetvédelmi prioritások. Erre viszont azért lett volna különösen nagy szükség, mert a természetvédelmi törvénybõl és az alaptervbõl adódó feladatok egyszerre jelentkeztek. A természetvédelmi ágazat eredményességét meglehetõsen nehezen lehet megítélni, mivel a biológiai és táji sokféleség megõrzésében, az élettelen természeti értékek védelmében és a természeti erõforrások hasznosításának alakításában ugyan növekvõ befolyású a természetvédelmi ágazat, de önmagában, a kapcsolódó szektorok megfelelõ támogatása, érdekeltsége, ösztönzõ rendszere nélkül nem képes a természeti értékek védelmét, fenntartható használatát hatékonyan és a jogszabályokban meghatározott módon képviselni. 2003/142. szám Az elmúlt tervezési ciklusban a természetvédelmi eredmények mellett éppen a fentiek miatt maradtak olyan feladatok, melyek végrehajtása nem vagy csak részben valósult meg, ezért ezeket a második Nemzeti Természetvédelmi Alapterv (2003—2008) idõszakában kell teljesíteni.

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes